kardosdrur/scandi-wiki huggingface dataset:
Wooden Heart

"Wooden Heart" er en komposition fra 1960 af Ben Weisman, Fred Wise, Kay Twomey og Bert Kaempfert. Sangen er baseret på den gamle tyske folkesang "Muss I Denn Zum Stadtele Hinaus".

Elvis Presley indspillede sangen i RCAs studier i Hollywood den 28. april 1960 til brug i sin 5. film, G.I.Blues. "Wooden Heart" blev udsendt på filmens soundtrack, en LP-plade, der ligesom filmen hed G.I.Blues. I Vesteuropa udsendtes "Wooden Heart" på single, som strøg til top på hitlisterne. I USA og resten af verden udkom sangen ikke på singleplade før end i 1964. Da var det som B-side med "Blue Christmas" som A-side.

"Wooden Heart" er endvidere udsendt på CD'en fra 18. juli 1995 Command Performances – The Essential 60's Masters, vol. 2, som er en samling af de bedre af Elvis' filmsange fra 1960'ernes mange spillefilm. Han optrådte også med sangen under sine koncerter, bl.a. i de såkaldte "Dinner Show"-koncerter på The Hilton Hotel i Las Vegas i 1975. En indspilning herfra findes på Presleys live-album Dinner At Eight, som kom på gaden den 15. november 2002.

Den 24. september 2002 udgav RCA en CD med titlen "ELV1S 30 #1 HITS" (bemærk at 'i' i Elvis er erstattet af et 1-tal), hvor "Wooden Heart" var med. Denne nye CD blev, ligesom i sin tid sangene på den, nummer 1 på hitlisterne rundt om i verden, – 25 år efter kunstnerens død!

"Wooden Heart" er den af sangene fra G.I.Blues, som er bedst kendt i Danmark.

Besætning 
På indspilningen af sangen høres følgende musikere:
 Sang: Elvis Presley
 Guitar: Scotty Moore, Tiny Timbrell
 Bas: Ray Siegel
 Trommer: Frank Bode, D.J. Fontana
 Klaver: Dudley Brooks
 Harmonika: Jimmie Haskell
 Tambourin: Hoyt Hawkins

Andre udgaver af sangen 
 Muss I Denn
 Den oprindelige udgave af sangen, "Muss I Denn", blev helt tilbage i 1827 komponeret af den tyske musiker og digter Philipp Friedrich Silcher (1789 – 1860). 

 "Muss I Denn" er bl.a. indspillet af Marlene Dietrich og Helmut Lotti.

 Hvis jeg må 
 Umiddelbart efter Elvis Presleys succesudgave af "Wooden Heart" skrev Victor Skaarup en dansk tekst, der blev indsunget af Gustav Winckler og udsendt på pladeselskabet 'Tono'. Den danske udgave hed "Hvis jeg må".

 Det går op, det går ned

 I 1976 skrev duoen Jan og Keld en ny tekst med titlen "Det går op, det går ned".

 Lille ven

 På albummet Kandis 1 fra 1990 med den danske gruppe Kandis findes sangen i en dansk version, "Lille ven", arrangeret af Johnny Hansen.

Referencer 

Elvis Presley-sange
Popsange
Sange fra 1960
Store Fuglede Stationsby

Store Fuglede Stationsby er en tidligere stationsby i Nordvestsjælland med , beliggende 5 km syd for Ubby, 7 km nord for Gørlev og 16 km sydøst for Kalundborg. Byen hører til Kalundborg Kommune og ligger i Region Sjælland.

Store Fuglede Stationsby ligger i Store Fuglede Sogn. Store Fuglede Kirke ligger i landsbyen Store Fuglede 1 km øst for stationsbyen. Danmarks Statistik opgjorde tidligere folketallet for Store Fuglede, men fra 2010 for Store Fuglede Stationsby, formentlig for at gøre det klart, at kirkelandsbyen ikke hører med til det sammenhængende byområde, da der er over 200 m mellem bebyggelserne.

Historie

Jernbanen 
Byen havde station på Slagelse-Værslev-banen (1898-1971).
Stationsbygningen er bevaret på Banevej 2-4. Skinnerne blev taget op i 1992, og 14 km af banens tracé er nu en del af Værslevstien fra Gørlev til øst for Værslev, hvor stien drejer mod vest til Kalundborg.

Kilder 

Byer i Kalundborg Kommune
Hengshui

Hengshui (kinesisk: 衡水; pinyin: Héngshuǐ) er en by på præfekturniveau i provinsen Hebei i den nordlige del af Folkerepublikken Kina, tæt ved Beijing. Præfekturet har et areal er på 8.815 km² og en befolkning på 4,15 millioner mennesker. 

Byen ligger i et af det nordlige Kinas rigeste landbrugsområder. Her ligger også Hengfeng kulkraftværk

Administrative enheder 
Bypræfekturet Hengshui har jurisdiktion over et distrikt (区 qū), 2 byamter (市 shì) og 8 amter (县 xiàn).

Trafik

Jernbane 
Den vigtige jernbanelinje Jingjiubanen har stoppested her på sin rute fra Beijing vestbanestation til Kowloon i Hongkong. Denne linje går blandt andet gennem Heze, Shangqiu, Xinzhou, Jiujiang, Nanchang, Heyuan, Huizhou og Shenzhen.

Qingdao-Taiyuan højhastighedstog standser her på sin rute fra Qingdao til Taiyuan.

Veje 
Kinas rigsvej 106 går gennem området. Den løber fra Beijing og passerer blandt andet Puyang, Kaifeng, Ezhou og Shaoguan på sin vej ned til Guangzhou i Sydkina.

Eksterne henvisninger 

Bypræfekturer i Hebei
Tour de Suisse 2010

Tour de Suisse 2010 var den 74. udgave af cykelløbet Tour de Suisse og blev afholdt i perioden 12.-20. juni 2010. Løbet begyndte med en prolog i Lugano og sluttede med en enkeltstart i Liestal.

Udover de 18 ProTour-hold blev BMC Racing Team, Cervélo TestTeam og Vacansoleil inviteret.

Løbet blev en triumf for Team Saxo Bank, der foruden to etapesejre også opnåede to podieplaceringer med Fränk Schleck som vinder og Jakob Fuglsang som treer. Mellem dem kom Lance Armstrong på andenpladsen.

Etaper

Lørdag 12. juni 2010 – 1. etape: Lugano, 7,6 km (ITT)

Søndag 13. juni 2010 – 2. etape: Ascona – Sierre, 167.5 km

Mandag 14. juni 2010 – 3. etape: Sierre – Schwarzenburg, 196,6 km

Tirsdag 15. juni 2010 – 4. etape: Schwarzenburg – Wettingen, 192,2 km

Onsdag 16. juni 2010 – 5. etape: Wettingen – Frutigen, 172,5 km

Torsdag 17. juni 2010 – 6. etape: Meiringen – La Punt, 213,3 km

Fredag 18. juni 2010 – 7. etape: Savognin – Wetzikon, 204,1 km

Lørdag 19. juni 2010 – 8. etape: Wetzikon – Liestal, 172,4 km

Søndag 20. juni 2010 – 9. etape: Liestal, 26,9 km (ITT)

Resultater

Sammenlagt

Bjergkonkurrencen

Sprintkonkurrencen

Pointkonkurrencen

Eksterne henvisninger 
 

Cykelløb i 2010
2010
Qinhuangdao

Qinhuangdao (forenklet kinesisk: 秦皇岛; traditionel kinesisk: 秦皇島; pinyin: Qínhuángdǎo; Wade-Giles: Ch'ín-huáng-tǎo) er en kinesisk storby og havneby i provinsen Hebei ved Kinas kyst til Bohai-bugten i det Gule Hav. Byen ligger øst for Beijing og nordøst for Tianjin. Den er en by på præfekturniveau. Befolkningen i selve det bymæssige område anslås (2004) til 707.000, mens hele præfekturet har 2,7 millioner indbyggere og et areal på 7,812.4 km2.

Administrative enheder 
Bypræfekturet Qinhuangdao har jurisdiktion over 3 distrikter (区 qū), 3 amter (县 xiàn) og et autonomt fylke (自治县 zìzhìxiàn).

Historie 

Bynavnet betyder ordret «Qin-kejserens ø», og har sin baggrund i en af kejserne under Qin-dynastiet (221-206 f.Kr.) som kom til dette området i håb om å finne piller som efter sigende skulle sikre ham et langt liv. Fra at være en lille fiskerlandsby har byen vokset til en af det nordlige Kinas største havnebyer, med bl.a. en vigtig oliehavn. 

Havnen blev åbnet for udenlandsfart i 1898. Byen er også blevet kraftig industrialiseret, og den medfølgende forurening af strandene har lagt en dæmper på den betydelige badeturisme som også udviklede sig i 1900-tallet. 

Badebyen Beidaihe ligger i bypræfekturet Qinhuangdao.

Trafik 
Qinhuangdao er stoppested på den vigtige jernbaneline Jinghabanen med rute fra Beijing til Harbin via blandt andet Tianjin, Tangshan, Shenyang og Changchun. 

Kinas rigsvej 102 passerer gennem området. Den begynder i Beijing og fører gennem provinserne Hebei, Liaoning, Jilin og Heilongjiang. Den passerer byerne Qinhuangdao, Shenyang og Changchun undervejs til Harbin.

Kinas rigsvej 205 passerer gennem området. Den begynder i Shanhaiguan og ender mod syd i Shenzhen i provinsen Guangdong. Undervejs passerer den blandt andet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

Bypræfekturer i Hebei
Sejerby

Sejerby er havneby og den største by på øen Sejerø. Byen har . Sejerø er beliggende i Sejerøbugten, med færge er der 22 kilometer til Havnsø på Nordvestsjælland. Sejerby tilhører Kalundborg Kommune og er beliggende i Region Sjælland.

Sejerø Kirke ligger i byen og er centrum for Sejerø Sogn, der omfatter hele øen.

Kilder 

Byer i Kalundborg Kommune
Sejerø
Byer og bydele med genforeningssten
Ulstrup (Kalundborg Kommune-Røsnæs Sogn)

Ulstrup er en landsby på Nordvestsjælland med , beliggende i Røsnæs Sogn på halvøen Røsnæs ved Kalundborg Fjord, 11 kilometer nordvest for Kalundborg.

Ulstrup er den største landsby på Røsnæs,  tilhører Kalundborg Kommune og er beliggende i Region Sjælland. Lige udenfor landsbyen ligger Skandinaviens største vingård, Dyrehøj Vingaard med 26.000 vinstokke. 

Røsnæs Kirke ligger i landsbyen. I haven bag præstegården lå Skt. Laurentii helligkilde, som fik mange syge til at valfarte til Ulstrup i håb om helbredelse. Helligkilden blev malet af J.Th. Lundbye under hans ophold på Røsnæs i juni 1847. 

Ulstrup Mølle fra 1894 blev restaureret i 2007 og modtager besøgende. Tidligere lå der en jordhollænder-mølle, som nedbrændte i 1893.

Kilder 

Byer i Kalundborg Kommune
Sæby (Kalundborg Kommune)

Sæby er en landsby på Nordvestsjælland med . Sæby er beliggende i Sæby Sogn nær Tissø med fem kilometer til Høng, Gørlev og Ruds Vedby. Landsbyen tilhører Kalundborg Kommune og er beliggende i Region Sjælland.

Sæby Kirke ligger nær landsbyen.

Kilder 

Byer i Kalundborg Kommune
Hjermeslevgård

Hjermeslevgård eller Hjermitslevgård er en herregård i Tolstrup Sogn i Vendsyssel. 

Herregården har et stenhus der er det ældste beboelseshus i Nordjylland (bygningsåret er usikkert men ml. 1540 og 1570). På herregården findes et tårnfundament fra middelalderen. Den nyere hovedbygning er fra 1883. Hjermitslevgaard indgår i Østre Hjermitslev, der er en unik randbebyggelse. Laden der er opbygget af den oprindelige lade fra 1793 er en af Danmarks længste kørelader.

Vognsen 
I det 13. årh. ejede adelslægten Vognsen gården. Det var en rig slægt, med mange hovedgårde i Vendsyssel, blandt andre Fuglsig ved Hjørring. Den sidste Vognsen på gården var Morten Johansen Vognsen, der druknede i 1498 i sammen med sin svigerfar. M.J. havde tre døtre hvoraf en af dem blev gift adeligt og derved fik arveret til gården. Det var Mette Vognsen og hun ægtede i Bagge Pallesen Griis. Griis døde i 1534 i forsøget på at slå Skipper Clement ihjel. Mette Vognsen giftede sig derefter med Jens Thomesen Dan.

Enevold Kruse 
Omkring 1540 solgtes gården til rentemester dvs.: finansminister og rigsrådsmedlem Enevold Kruse, der senere blev statholder dvs. vicekonge i Norge. Kruse var gift med Else Marsvin, Ellen Marsvin til Tjeles søster

Herregården er fredet. Fredningen omfatter borggårdens vestre stenhus (ca. 1575-1600), den søndre bindingsværkslænge (ca. 1650-1700) og den østre hovedbygning (1883). Fredningen er fra 1918 og blev udvidet 1989 af Carl F. Szabad til at omfatte alle 3 af hovedbygningens længer.

Ejere 

 1400 ca. Niels Vognsen 
 1425 ca. Inger Hermansdatter Pennow 
 1444 ca. Morten Nielsen 
 1471 Niels Mortensen 
 1481 Johan Mortensen 
 Morten Johansen 
 1542 ca. Dorte Jespersdatter Lunow 
 1550 ca. Svend Orning og Jens Thomesen Dan 
 1587 Enevold Kruse 
 1632 Jørgen kruse 
 1665 Otto Pogwisch 
 1668 Kronen 
 1668 Nicolaj Hansen Bennich 
 1678 Torben Nielsen 
 1679 Jørgen Arenfeldt
 1681 Otte Ottesen Skeel 
 1696 stamhuset Birkelse 
 1771 Fr. Chr. Skell 
 1859 S. Fr. O. Skeel 
 1918 J. P. Pedersen 
 1930 Anna Petersen 
 (?) E. M. Konnerup 
 1959  Valdemar Petersen
 1988 Carl Felician Szabad
 2000 Søren von Dosenrode

Noter 

Herregårde i Brønderslev Kommune
Herregårde i Hjørring Amt
Fredede slotte og herregårde i Danmark
Nieuw-Vlaamse Alliantie

Nieuw-Vlaamse Alliantie (Ny-Flamske Alliance, N-VA) er et flamsk centrum-højreparti i Belgien under ledelse af Bart De Wever.

Historie 
N-VA blev stiftet efteråret 2001, efter at det brede centrum-orienterede flamske selvstændighedsparti Volksunie blev opdelt efter en urafstemning. Ca. halvdelen af Volksunie fulgte med formanden Geert Bourgeois over i N-VA. Venstrefløjen fra Volksunie under Bert Anciaux blev til det socialliberale Spirit, der senere blev til VlaamsProgressieven (Vl.Pro) og Sociaal-Liberale Partij (SLP), men i 2009 fusionerede med det grønne parti Groen.

I 2003 fik N-VA 3,1 % af stemmerne og én plads i parlamentet. I 2004 indgik partiet valgteknisk samarbejde med de flamske kristendemokrater, CD&V, og opnåede fremgang ved parlamentsvalget i juni 2007 da N-VA fik fem mandater i andetkammeret og to i senatet. N-VA brød med samarbejdet i 2008, da CD&V-regeringslederen Yves Leterme ikke kunne holde løftet om at opdele den ulovlige valgkreds Bryssel-Halle-Vilvoorde, som i årevis har været det store stridspunkt i belgisk politik.

Ved valget i 2010 fik N-VA 27 pladser i andetkammeret og blev dermed det største parti. Det var første gang i belgisk politik at et valgresultat ikke blev domineret af de traditionelle partier (kristendemokrater, socialister og liberale).

Partiets formand Bart De Wever blev efter valget den 13. juni 2010 udpeget til forhandlingsleder. Han ventes at forsøge at danne en bred regering, muligvis med den fransktalende socialist Elio Di Rupo som premierminister. N-VA ønsker blandt andet uddelegering af de økonomiske opgaver, skatte- og socialsystemet til delstaterne. En reform af den belgiske stat vurderes nu som mulig i de belgiske medier, i modsætning til det fastlåste klima før valget i juni 2010.

Politik 
N-VA's ideologi er konservatisme, pacifistisk, moderat flamsk-nationalistisk og pro-europæisk. Det arbejder for en fredelig opløsning af Belgien som langsigtet mål, men ønsker i første omgang at den belgiske føderative stat bliver til en konføderation med mere selvstyre for de to dele, Flandern og Vallonien. På den måde skal den belgiske stats opgaver efterhånden uddelegeres dels til Flandern og Vallonien, dels til det europæiske niveau.

Valgresultater

Referencer

Weblinks 
 New-Flemish Alliance , information på engelsk

Politiske partier i Belgien
Etableret i 2001
Bjerge

Bjerge er en landsby på Nordvestsjælland med . Bjerge er beliggende i Svallerup Sogn mellem Storebælt og Tissø to kilometer syd for Svallerup og 13 kilometer syd for Kalundborg. Byen tilhører Kalundborg Kommune og er beliggende Region Sjælland.

Kilder 

Byer i Kalundborg Kommune
Thomas Bodley

Sir Thomas Bodley (født 2. marts 1545, død 28. januar 1613) var en engelsk diplomat og bogsamler.

Bodley flygtede 1556 med sine forældre til Tyskland og Genéve for at undgå religionsforfølgelsen under dronning Maria og vendte først tilbage 1559, da dronning Elisabeth kom til magten.

1576-80 foretog han omfattende rejser i Europa og blev 1583 ceremonimester ved hoffet. I april 1585 rejste han til Danmark og Nordtyskland for at samle de protestantiske fyrster til et forbund. I 1588 rejste han hemmeligt til Frankrig og var 1589-96 diplomat i Nederlandene.

Efter sin hjemkomst hengav Bodley, som i 1587 havde indgået et rigt giftermål, sig alene til dyrkning af videnskaberne og fra 1598 til udviklingen af Oxfords Universitets bogsamling, som hedder Bodleian Library.

Han skænkede 24.000 sjældne bøger og håndskrifter og skal have brugt 200.000 £ til dette formål. I 1610 lagde han grunden til bibliotekets nye bygning og gav i sit testamente legater til bibliotekarlønninger med mere.

Bodley blev  ridder i 1604. Hans selvbiografi udkom 1647. Oxford Universitet fejrer hans minde ved en årlig fest 8. november, årsdagen for bibliotekets åbning i 1603.

Kilder

Eksterne henvisninger 
 

Diplomater fra England
Bogsamlere fra England
Selvbiografer fra England
Legatstiftere
Salmonsens
Adolf Frey

Adolf Frey (18. februar 1855 i Aarau – 12. februar 1920 i Zürich) var en schweizisk forfatter og
litteraturhistoriker, søn af Jakob Frey, kendt som novellist.

Frey var først lærer i sin fødeby og blev 1898 professor i tysk litteratur i Zürich. Han har — foruden en bog om sin fader — skrevet de fængslende erindringer om Gottfried Keller (Leipzig 1892), fremdeles Conrad Ferdinand Meyer, Leben und Werke (Stuttgart 1900), nogle digtsamlinger, det historiske sørgespil Erni Winkelried (Frauenfeld 1893) og Briefe I. V. v. Scheffels an Schweizer Freunde (Zürich 1898).

Han har bidraget til Kürschners Deutsche Nationallitteratur med udgaver af specielle klassiske Schweiz-digtere. Blandt hans senere bøger kan mærkes Neue Gedichte (1913), de historiske romaner Die Jungfer von Wattenwil (1912) og Bernhard Hirzel (1918). Et udvalg af hans lyrik udkom 1922.

Faglitterære forfattere fra Schweiz
Litteraturhistorikere fra Schweiz
Tysksprogede forfattere
Digtere fra Schweiz
Dramatikere fra Schweiz
Novelleforfattere fra Schweiz
Personer fra Aarau
Professorer fra Schweiz
Karl Bodmer

Johann Karl Bodmer (født 11. februar 1809 i Riesbach, død 30. oktober 1893 i Barbizon) var en schweizisk maler, litograf og raderer.

Rejsen til Nordamerika, 1832-1834

I 1832-1834 rejste han omkring i Nordamerika med den tyske fyrst Maximilian zu Wied. Bodmer var engageret til at dokumentere fyrstens ekspedition op ad Missouri River med præcise gengivelser af landskaberne og dyrelivet samt besøgene hos flere indianerstammer. Enogfirs stik af Bodmer illustrerer tyskerens storværk ”Reise in das Innere Nord-America in den Jahren 1832 bis 1834”, (engelsk udgave: ”Travels in the Interior of North America, 1832-1834”).

Bodmer (og året før ham indianermaleren George Catlin) lader til uvidende at have påvirket mandanernes tegnestil i en mere naturtro retning under sit og Maximilians vinterophold blandt disse.

De fleste akvareller malet af Bodmer under ekspedition og brugt som grundlag for stikkene lavet i Paris siden findes på Joslyn Art Museum i Omaha, Nebraska.

Bodmer rådede en anden schweizisk kunstner, Rudolph F. Kurz, til at forfine sin tegneteknik, inden denne fulgte næsten i Bodmers fodspor ind på den nordamerikanske prærie i 1850erne.

Tiden derefter

Efter rejsen til Nordamerika, hvorpå fulgte landskaber fra rejsen og udgivelsen af Nordamerika in Bildern, slog han sig fra 1849 ned i Barbizon ved Fontainebleau og dyrkede landskabsmaleriet der i Barbizon-skolens ånd (Skovinteriør 1850, Luxembourg-samlingen i Paris). Han udførte også talrige litografier efter sine egne landskaber, raderede og leverede flere bidrag til illustrerede blade. Hans Kilde i skoven kom til museet i Bern.

Værker af Karl Bodmer

Kilder

Noter 

Malere fra Schweiz
Landskabsmalere
Litografer
Raderere
Grafikere fra Schweiz
Aimé Bonpland

Aimé Jacques Alexandre Bonpland (født 22. august 1773, død 4. maj 1858) var en fransk naturforsker.

Bonpland fulgte i 1799 med Alexander Humboldt til Amerika og gjorde på denne ekspedition så betydelige indsamlinger af planter, at han hjembragte ikke mindre end 6000 nye arter. 1804 blev han bestyrer af den botaniske have ved Malmaison og fik samtidig lejlighed til at beskæftige sig med udbyttet fra sine rejser.

Han udgav således Plantes équinoxiales (2 bind, 1805-09 med 140 tavler), omhandlende planter fra Meksiko, Cuba, Equador, Orinoco- og Amazonområdet, Monographie des Mélastomées (2 bind, 1806-16, med 120 tavler) samt, i forbindelse med Humboldt, Voyage aux régions équinoxiales du nouveau Continent (12 bind, 1815).

1816 rejste han til Buenos Aires, hvor han en kort tid var ansat som professor i naturvidenskab. Snart begav han sig dog igen på forskningsrejse, men blev allerede 1821 af den bekendte diktator Dr. Francia i Paraguay sat fast som spion. Fangenskabet, under hvilket han virkede som garnisonslæge, og i øvrigt havde lejlighed til uhindret at drive sine studier, varede til 1831.

Han vendte da tilbage til Buenos Aires, men begav sig kort efter til Brasilien og tog ophold nær ved Uruguays grænse. Sine sidste leveår tilbragte han som købmand og praktiserende læge i den argentinske provins Corrientes, stadig desuden optaget af sine videnskabelige studier. Bonpland er en bifigur i Daniel Kehlmanns roman Opmålingen af verden.

Kilder

Eksterne henvisninger 

Botanikere fra Frankrig
Opdagelsesrejsende fra Frankrig
Botanikere med autornavne
Franskmænd i 1700-tallet
Franskmænd i 1800-tallet
Salmonsens
Steen A. Larsen

Steen A. Larsen (født 1948) er en dansk erhvervsmand, der foruden trykkerivirksomhed har forfattet en række skrifter om Strandby og Strandby Havn.

Larsen er opvokset i Strandby og hans familie har rødder i byen. Hans oldefar var en af byens fiskere og blandt initiativtagerne til opførelsen af den første havn i Strandby. Han driver to trykkerivirksomheder i byen og ejer SAL Gruppen, som er en gruppe af trykkerier og handelsvirksomheder.

Bogen Det gamle Strandby er en lokalhistorisk bog, der beskriver Strandby og opbygningen af Strandby Havn, byens gamle familier og historier fra 1879 til 1950. Steen A. Larsen har desuden skrevet flere jubilæumsskrifter til byens foreninger og firmaer

Bibliografi 
 Det gamle Strandby,  (S.A.L., 1983)
 Strandby Idrætsforening 1940-1990, jubilæumsskrift,  (S.A.L., 1990)
 Strandby Havn 1896 – 1996,  (S.A.L., 1996)
 Da Strandby fiskerne tog til England,  (SAL 2012)

Erhvervsfolk fra Danmark
Faglitterære forfattere fra Danmark
Dansksprogede forfattere fra Danmark
Psykomotorik

Psykomotorik opstod som selvstændigt fag i 1930'erne ud fra et ønske om at finde nuancerede måder at arbejde med sammenhængen med krop, personlighed og samfund. Mennesket forstås som en helhed af krop, følelse, tanke og handling, der indgår i sociale fællesskaber. Faget findes i en række lande verden over.

Psykomotorisk terapi er integrationen af krop, psyke, erkendelse og handling. Hele personligheden involveres i behandlingen, hvor det centrale er samspillet mellem den kropslige behandling, oplevelsen af kroppen, personligheden og ressourcerne.

Psykomotoriske terapeuter arbejder med sundhedsfremme, forebyggelse af fysisk og psykisk sygdom, undervisning, behandling og rehabilitering.

Eksterne henvisninger 
 Psykomotorikuddannelsen 
 Faglig psykomotorisk værktøjskasse
 Hjemmeside for Danske Psykomotoriske Terapeuter DAP (tidl. danske afspændingspædagoger)
 Retsínformation: Bekendtgørelse om uddannelsen til professionsbachelor i afspændingspædagogik og psykomotorik

Sundhed
Sundhedsvæsen
SunGard

SunGard er et multinationalt amerikansk IT-selskab, med hovedsæde i Wayne, Pennsylvania, USA, som udvikler og tilbyder software og tjenesteydelser.
 
Selskabet blev oprettet i 1983 som en del af af computer sektionen i Sun Oil Company.

Anno 2009 havde selskabet mere end 25.000 kunder i flere end 70 lande samt en årlig omsætning på ca. fem milliarder dollars.

Trivia 
SunGard:
 Var i 2010, delsponsor for det danske cykelhold Team Saxo Bank.

Ekstern henvisning og kilde 
 SunGards hjemmeside (engelsk)

It-virksomheder fra USA
Etableret i 1983
Carl Holm

Carl Leo Leegaard Holm (født 14. september 1927 i København, død 24. januar 2020 i Måløv) var en dansk fodboldspiller.

Carl Holm blev som 12-årig medlem af B.1903 og spillede i angrebet på førsteholdet i perioden 1946-1958. Han var med i den danske trup ved OL 1952 i Helsinki, men spillede ikke nogen af kampene. Han spillede tre A-landskampe; mod Holland i 1949, Skotland og Sverige i 1952, uden at score. Han spillede desuden to ungdomslandskampe samt en enkelt B-landskamp.

Referencer

Eksterne henvisninger 
 

Fodboldspillere fra Danmark
Fodboldspillere fra B 1903
Personer fra København
Egon Sørensen

Egon "Fluefangeren" Sørensen (16. februar 1913 i København – 25. oktober 1981 på Frederiksberg) var en dansk landsholdsmålmand i fodbold og håndbold 

Egon Sørensen spillede i sine unge dage målmand i B.1903 (4. juniorhold) og Hellas og kom derefter til Frem og spillede 237 kampe i perioden 1935-1947 og var med til at vinde tre DM; 1936, 1941 og 1944. Han spillede sine første 155 kampe i træk for Frem, indtil han blev udvist 15. november 1942 i en kamp mod KB for at slå Leif Petersen. I 1946 fik han en længere karantæne af DBU, da han efter en unionskamp i Århus på vej hjem på færgen ifølge en leder festede for meget igennem sammen med Walther Christensen (Frem), Børge Matheisen (B.1903), Kaj Hansen (B.93) og den senere landstræner Arne Sørensen (B. 93). Egon Sørensen spillede 18 A-landskampe i perioden 1937-1945, men da hans top var under 2. Verdenskrig blev det til hele syv kampe mod Sverige og tre mod Tyskland, som var de eneste lande som Danmark pga krigen kunne spille imod.

Egon Sørensen var også en dygtig håndboldmålmand i Ajax, med hvem han vandt DM 1937. Han opnåede tre landskampe for Danmark i 1938 under VM i Tyskland.

Egon Sørensen var skotøjshandler.

Eksterne henvisninger 
 Familie Journalen Danmark-Sverige 1943 – Egon Sørensen 
 Egon Sørensen Frem profil 
 

Fodboldspillere fra Danmark
Fodboldlandsholdsspillere fra Danmark
Fodboldspillere fra Boldklubben Frem
Håndboldspillere fra Danmark
Personer fra København